***Patiksliname konkurso „Bepiločių orlaivių pirkimas“, paskelbto 2018 m. rugsėjo 20 d. Europos Sąjungos struktūrinės paramos svetainėje*** [***www.esinvesticijos.lt***](http://www.esinvesticijos.lt) ***sąlygas ir atsakome į tiekėjų pateiktus klausimus***

# **DĖL TIEKĖJŲ KLAUSIMŲ IR PIRKIMO SĄLYGŲ PATIKSLINIMO**

Vadovaudamiesi Konkurso sąlygų 5.1. punktu, atsakome į pateiktus tiekėjų klausimus ir vadovaudamiesi Konkurso sąlygų 5.2 punktu patiksliname „Bepiločių orlaivių pirkimo konkurso sąlygas“:

**1. Klausimas:** „*(...) dėl reikalavimo pateikti dokumentą, patvirtinantį galimybę atlikti techninį drono aptarnavimą. Dviejų iš jūsų ketinamų įsigyti dronų techninis garantinis aptarnavimas yra atliekama tik gamintojo servise ir EU jokia kita įmonė apart pačio gamintojo tokio palaikymo negali atlikti (neprarandant drono gamintojo garantijos). (...) toks reikalavimas labai glumina, nes gamintojas tokių pažymų neišdavinėja.*“.

**Atsakymas:** šis reikalavimas yra būtinas tam, kad įsitikinti, kad garantiniu laikotarpiu bus užtikrinta bepiločių orlaivių techninė priežiūra ir remontas ir šiuo atveju, kai gamintojas techninę priežiūrą ir remontą atlieka tik savo servise, tiekėjas turėtų pateikti bepiločių orlaivių gamintojo patvirtinimą, kad garantiniu laikotarpiu siūlomų bepiločių orlaivių techninė priežiūra ir remontas bus atlikti gamintojo servise.

**2. Klausimas:** „*Kodėl pasiūlymai teikiami tik fiziškai paštu ar pristatant tiesiogiai. Šiuo metu pvz esame verslo kelionėje, pasiūlymą galime patiekti tik elektroniniu būdu.*“

**Atsakymas:** VšĮ Lietuvos žemės ūkio konsultavimo tarnyba įgyvendinta projektą Nr. 02.3.1-CPVA-V-529-01-0003 „Informavimo, konsultavimo ir mokymų elektroninių paslaugų vykdant integruotą augalų apsaugą modernizavimas ir plėtra“, bendrai finansuojamą Europos Sąjungos struktūrinės paramos ir Lietuvos Respublikos lėšomis ir pirkimą vykdo vadovaujantis Projektų finansavimo ir administravimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 (Konkurso sąlygų 1 dalis). Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt) nėra galimybės Tiekėjams teikti pasiūlymus elektroniniu būdu, todėl vienintelis būdas užtikrinti pasiūlymų teikimo lygiateisiškumą ir skaidrumą yra pasiūlymus teikti vokuose, taip užtikrinant, kad Tiekėjų pasiūlymai būtų peržiūrėti tik po termino jiems pateikti pabaigos. Nustatytas reikalavimas, kad pasiūlymas turi būti pateikiamas raštu ir turi būti pasirašytas bei pateiktas užklijuotame voke, taip pat reikalavimas pasiūlymo lapus susiūti, sunumeruoti bei patvirtinti Tiekėjo ar jo įgalioto asmens yra nustatyta tam, kad būtų griežtai užtikrintas pasiūlymų vientisumas ir pirkimo principų (Konkurso sąlygų 1.6 punktas) laikymasis.

Išbraukiamas Bepiločių orlaivių techninės specifikacijos (konkurso sąlygų 1 priedas) II pirkimo objekto dalies – ne fiksuoto sparno bepilotis orlaivis su dvejomis kameromis 13.10 punkto reikalavimas „BO draudimas“ ir pasiūlymo formos bepiločių orlaivių pirkimui (konkurso sąlygų 2 priedas) II pirkimo objekto dalies – ne fiksuoto sparno bepilotis orlaivis su dvejomis kameromis 13.10 punkto reikalavimas „BO draudimas“.

Atsižvelgiant į aukščiau nurodytus patikslinimus, keičiamas (nukeliamas) konkurso sąlygų 4.9 punkte nurodytas pasiūlymų pateikimo terminas iki 2018 m. spalio 4 d. 10.00 val. ir atitinkamai keičiama (nukeliama) konkurso sąlygų 6.1 punkte nurodyta vokų su pasiūlymais atplėšimo data ir laikas (2018 m. spalio 4 d. 10.00 val.).